Το We do local καλύπτει την ανάγκη για επιστροφή στις ρίζες και καλύτερη ποιότητα ζωής. Μια επιχείρηση που αποκτά το σήμα We do local καλύπτει την ανάγκη της να προσφέρει ένα προϊόν διαφορετικό, με ουσία, και ποιότητα, καθώς επίσης και να στηρίξει την οικονομία και τους ανθρώπους της τοπικής κοινωνίας. Ένας επισκέπτης/καταναλωτής που επισκέπτεται μια επιχείρηση που φέρει το σήμα We do local καλύπτει την ανάγκη του να δοκιμάσει ένα προϊόν που θα του προσφέρει την πραγματική εμπειρία του τόπου τον οποίο επισκέπτεται, των ανθρώπων του και των πρώτων υλών που παράγει. Επιπλέον, καλύπτει την ανάγκη του να λειτουργήσει με γνώμονα τη βιωσιμότητα και το σεβασμό στο περιβάλλον.\nΤο Πάσχα στην Ελλάδα θεωρείται η πιο σημαντική θρησκευτική εορτή αποτελεί την κορύφωση των θρησκευτικών εορτασμών που ξεκινούν την Μεγάλη Εβδομάδα.\nΠΑΡΑΔΟΣΙΑΚΕΣ ΚΟΥΡΕΣ ΠΡΟΒΑΤΩΝ\nΟι κουρές των προβάτων είναι μια μεγάλη γιορτή άρρηκτα δεμένη με τον κτηνοτροφικό τρόπο ζωής της Κρήτης. Είναι, όπως λέγεται, η «γιορτή των προβάτων» και σκοπός του τελετουργικού είναι να ανακουφιστούν τα ζώα από τις υψηλές θερμοκρασίες του καλοκαιριού. Είναι μια από τις εντυπωσιακές γιορτές που λαμβάνει χώρα κάθε χρόνο, στην αρχή του καλοκαιριού, στα πλαίσια της οποίας κάθε κτηνοτρόφος προσκαλεί φίλους και συγγενείς να τον βοηθήσουν στο δύσκολο αυτό έργο και μετά τους κερνά και ακολουθεί γλέντι. Το προσωπικό του Creta Maris πραγματοποιεί την γιορτή μπροστά από το ξενοδοχείο με τυροκομία, αντικριστό και παραδοσιακή μουσική.\nΑλώνισμα: Ένα από τα πιο παραδοσιακά κρητικά έθιμα λαμβάνει χώρα στο Creta Maris Beach Resort, με τους επισκέπτες να γνωρίζουν και να συμμετέχουν στα κρητικά έθιμα και τις παραδόσεις του παρελθόντος. Την ημέρα του αλωνίσματος, οι επισκέπτες έχουν τη δυνατότητα να αλέψουν σιτάρι χρησιμοποιώντας το παραδοσιακό χειροποίητο μύλο του ξενοδοχείου, και να παράξουν αλεύρι, το οποίο στη συνέχεια χρησιμοποιούν για να φτιάξουν ψωμί. Στο τέλος της ημέρας, οι συμμετέχοντες μπορούν να απολαύσουν το ψωμί που οι ίδιοι δημιούργησαν μαζί με παραδοσιακά πιάτα και ορεκτικά που προετοιμάζει το ξενοδοχείο ειδικά για την περίσταση.\nΤο ξενοδοχείο πραγματοποιεί αναβίωση ενός από τα πιο παλιά έθιμα της Κρήτης τον Οψιγιά (στεγνωτήριο), ένα έθιμο που παρατηρείται πως ξεχνιέται στις μέρες μας. Κατά τη διάρκεια της δράσης αυτής, οι συμμετέχοντες, μεταφέρουν σταφύλια από το αμπέλι σε κεντρικό σημείο του ξενοδοχείου, όπου πραγματοποιούν το «λουσίδιασμα» με αλουσά (ποτάσα) των σταφυλιών προχωρώντας στη συνέχεια στο άπλωμά τους στον κρεμαστό οψιγιά (στεγνωτήριο), όπου και θα μένουν κρεμασμένα μέχρις ότου γίνουν σταφίδα. Στο τέλος της δράσης, και με τη συνοδεία αρωματικής τσικουδιάς από τον κρητικό αμπελώνα, αλλά και τοπικών εδεσμάτων με βάση τη σταφίδα, ολοκληρώνουν την αυθεντική κρητική εμπειρία δοκιμάζοντας τη γνωστή σταφίδα Σουλτανίνα Κρήτης.\nΤο ξενοδοχείο πραγματοποιεί αναβίωση ενός από τα πιο παλιά έθιμα της Κρήτης το ξεκύλισμα, διαδικασία όπου αφού έχει ξεραθεί το απλωμένο σταφύλι αφαιρούνται τα κοτσάνια και η σταφίδα είναι έτοιμη προς κατανάλωση, ένα έθιμο που παρατηρείται πως ξεχνιέται στις μέρες μας.\nΈνα διαδραστικό μάθημα μαγειρικής με βασικό υλικό τα "Σουτζούκια" ή κρεμανταλιές, ένα πλούσιο γλυκό, που έχει ως βασικά συστατικά τα καρύδια, κατά προτίμηση μισά καρύδια ή αλλιώς πεταλούδες, τη μουσταλευριά και μια λεπτή κλωστή. Κατά τη διάρκεια της δράσης, οι συμμετέχοντες μεταφέρουν σταφύλια από το αμπέλι σε κεντρικό σημείο του ξενοδοχείου, όπου έπειτα πραγματοποιούν το «λουσίδιασμα» με αλουσά (ποτάσα) των σταφυλιών προχωρώντας στη συνέχεια στο άπλωμά τους στον κρεμαστό οψιγιά (στεγνωτήριο), όπου και μένουν κρεμασμένα μέχρις ότου γίνουν σταφίδα. Στο τέλος της δράσης, και με τη συνοδεία αρωματικής τσικουδιάς από τον κρητικό αμπελώνα, αλλά και τοπικών εδεσμάτων με βάση τη σταφίδα, ολοκληρώνουν την αυθεντική κρητική εμπειρία δοκιμάζοντας τη γνωστή σταφίδα Σουλτανίνα Κρήτης.\nΈνα διαδραστικό μάθημα μαγειρικής με θέμα τις "Συκοπιτερίδες" - μικρές πεπλατισμένες μπάλες από ξερά σύκα. Η δράση πραγματοποιείται στις εγκαταστάσεις του ξενοδοχείου, όπου επισκέπτες και μέλη του προσωπικού γίνονται κοινωνοί του τρόπου εκτέλεσης μιας από τις πιο παραδοσιακές Κρητικές συνταγές του καλοκαιριού.


Από ποιους διάσημους έχει ζητήσει αυτόγραφο ο Keanu Reeves - Akous. Cinema\nΤο δέος που νιώθουμε όταν βρισκόμαστε κοντά στους αγαπημένους μας celebrities φαίνεται πως ποτέ δεν ξεπερνάτε. Ακόμα και οι ίδιοι οι ηθοποιοί νιώθουν θυμασμό για αρκετούς συναδέλφους τους. Τα βιντεάκια με τις αντιδράσεις τους κάθε φορά που συναντούν ένα celebrity crush γίνονται viral. Αλλά ποιος θα περίμενει ότι ακόμα και ο Keanu Reeves έχει ζητήσει αυτόγραφο από δύο ηθοποιούς.\nΟ ηθοποιός των Matrix μίλησε πρόσφατα για την εμπειρία του με άλλες διασημότητες και αποκάλυψε πως έχει ζητήσει αυτόγραφο από δύο. Ο πρώτος είναι ο Lou Reed των Velvet Underground... για λογαριασμό ενός φίλου που ήταν θαυμαστής. «Δεν ήταν για μένα - ήταν για έναν φίλο, και ο Lou το ήξερε. Πήρε λοιπόν ένα μικρό χαρτί και έγραψε με στυλό Lou Reed», εξομολογήθηκε ο Keanu στο The Late Show.\nΌσο για το άλλο αυτόγραφο που απέκτησε, ήταν από τον θρυλικός κωμικό George Carlin, τον συμπρωταγωνιστή του στην ταινία «Bill & Ted's Excellent Adventure» του 1989. «Ζήτησα αυτόγραφο και από τον George Carlin και μου έδωσε ένα. Ήταν χιουμοριστικό βέβαια γιατί έγραφε: Αγαπητέ Κιάνου, Γάμησέ σε», αποκάλυψε ο ηθοποιός.\nΟ Keanu πρόσθεσε: «Πάντα πίστευα ότι το έγραψε αυτό μόνο για μένα και μετά συνάντησα κάποιον άλλον που είπε ότι του έγραψε το ίδιο πράγμα. Τέλος πάντων».


Θ. Δεμίρης για την\nΣτην Ελλάδα έφτασαν απόψε, περίπου στις 20:30, με πτήση από την Τιφλίδα, οι 18 Αφγανοί πολίτες ελληνικού ενδιαφέροντος. Τους 18 Αφγανούς πολίτες ελληνικού ενδιαφέροντος μαζί με τους υπόλοιπους υπηκόους Αφγανιστάν, στην πλειονότητά τους δικαστικούς, υποδέχθηκαν στο αεροδρόμιο «Ελ. Βενιζέλος» ο γενικός γραμματέας του υπουργείου Εξωτερικών Θεμιστοκλής Δεμίρης, ο γενικός γραμματέας Μεταναστευτικής Πολιτικής Πάτροκλος Γεωργιάδης, ο υποδιοικητής της Υπηρεσίας Ασύλου Ιωάννης Σφυράκης και η διευθύντρια της Υπηρεσία Ασύλου Ευαγγελία Κτιστάκη.\n«Ήταν μια δύσκολη επιχείρηση για την οποία χρειάστηκε να συντονιστούμε με πάρα πολύ κόσμο και για μια μεγάλη περίοδο. Μετά από δύο μήνες τα καταφέραμε. Συνεργαστήκαμε με διάφορες οργανώσεις. Η πτήση αυτή έγινε σε συνεργασία με μια οργάνωση που έφερε κι εκείνη σε συνεργασία με την ελληνική κυβέρνηση μια ομάδα δικαστίνων, βουλευτίνων και δημοσιογράφων που κινδύνευε η ζωή τους» δήλωσε μετά την άφιξή τους ο Θεμιστοκλής Δεμίρης.\nΑναφερόμενος στους 18 Αγανούς πολίτες ελληνικού ενδιαφέροντος, ο κ. Δεμίρης είπε πως ήταν από την αρχή ο βασικός πυρήνας αυτής της αποστολής και ευχαρίστησε «όλους όσοι συνεργάστηκαν γιατί ήταν μια επιχείρηση που απαιτούσε πολλές προσπάθειες και κυρίως συντονισμό για να έρθουν όλοι αυτοί οι άνθρωποι με ασφάλεια». Περαιτέρω, επισήμανε πως χρειάστηκε να γίνουν ενέργειες που αναπροσαρμόζονταν στις συνθήκες, που άλλαζαν συνέχεια και σημείωσε πως «οι άνθρωποι αυτοί έδειξαν μια εμπιστοσύνη σε εμάς από την αρχή και ήρθαν με ασφάλεια». Μαζί τους, προσέθεσε, ήρθαν κι άλλοι που χρειάστηκε να έρθουν γιατί ήταν η ζωή τους σε κίνδυνο.\nΚαταληκτικά, ο γενικός γραμματέας του υπουργείου Εξωτερικών ευχαρίστησε εκ νέου όλους αυτούς που συνεργάστηκαν, «ξένες κυβερνήσεις, ξένες οργανώσεις και εδώ κυρίως το υπουργείο Μεταναστευτικής Πολιτικής, με το οποίο είχαμε μια καλή συνεργασία, η οποία απέδωσε το καλό αποτέλεσμα που είχαμε απόψε».\nΣημειώνονται πως οι 18 Αφγανοί πολίτες απεγκλωβίστηκαν νωρίτερα σήμερα, βρέθηκαν στην Τιφλίδα και επιβιβάστηκαν σε πτήση με προορισμό την Αθήνα. Η Ελλάδα τηρεί τις δεσμεύσεις της και πράττει το χρέος της, τόνισε νωρίτερα σε ανάρτησή του στο Twitter ο υπουργός Εξωτερικών Νίκος Δένδιας. Υπογράμμισε πως ο απεγκλωβισμός επετεύχθη έπειτα από συνεχείς προσπάθειες για να ξεπερασθούν οι δυσκολίες, υπό τον συντονισμό του υπουργείου Εξωτερικών σε στενή συνεργασία με το υπουργείο Μετανάστευσης και Ασύλου.\nΚαι οι 18 Αφγανοί πολίτες κατά την άφιξή τους υποβλήθηκαν σε rapid test.\nΣε… φρενήρη κατάσταση η Λίβερπουλ


Yπηρεσίες αποστολής από την Ιταλία στη Βουλγαρία | Eurosender.com\nYπηρεσίες αποστολής από την Ιταλία στη Βουλγαρία\nΟι φθηνότερες υπηρεσίες αποστολής από την Ιταλία στη Βουλγαρία\nΣτείλτε τα δέματα ή τις παλέτες σας σε οποιοδήποτε μέρος της Βουλγαρίας σε οικονομική τιμή! Μπορείτε να λάβετε άμεσα μια προσφορά για αποστολή πακέτου από την Ιταλία στη Βουλγαρία, απλώς επιλέγοντας την χώρα παραλαβής και την χώρα διανομής, καθώς και τον αριθμό και το βάρος των δεμάτων σας. Για μεταφορές εμπορευμάτων στην Βουλγαρία μπορούμε να ετοιμάσουμε μια προσωπική προσφορά για εσάς.\nΣτείλτε ένα δέμα από την Ιταλία στη Βουλγαρία\nΣχεδιάζετε να στείλετε ένα δέμα από την Ιταλία στην Βουλγαρία; Τότε να έχετε κατά νου ότι η Eurosender μπορεί να σας βοηθήσει σε κάθε βήμα για την ολοκλήρωση μιας κράτησης, προσφέροντάς σας άμεση πρόσβαση σε οικονομικές υπηρεσίες αποστολής σε όλη την Ευρώπη. Θα αποφύγετε όλο το άγχος του να αναζητείτε την καλύτερη υπηρεσία αποστολής σε πολλές διαφορετικές ιστοσελίδες ή του να χρειαστεί να στείλετε δέματα από την Ιταλία στην Βουλγαρία πηγαίνοντας στο ταχυδρομείο. Το δέμα σας θα παραληφθεί από την πόρτα του σπιτιού σας και θα αποσταλεί στον παραλήπτη μέσω μιας έμπιστης διεθνής εταιρείας logistics. Ακόμα, το σύστημα ηλεκτρονικών κρατήσεων που διαθέτουμε είναι εύκολο στην χρήση και δεν θα χρειαστεί να περιμένετε ώρες για να βρείτε τον καλύτερο τρόπο να στείλετε το πακέτο σας από την Ιταλία στην Βουλγαρία. Οι πελάτες μας μπορούν ακόμα να επωφεληθούν από άμεσες τιμές για τις διαδρομές τις επιλογής τους, χωρίς κρυφές χρεώσεις.\nΣτείλτε μια βαλίτσα από την Ιταλία στη Βουλγαρία\nΕάν ψάχνετε τον καλύτερο τρόπο να στείλετε τις βαλίτσες σας από την Ιταλία στην Βουλγαρία, η Eurosender μπορεί να σας παρέχει τις φθηνότερες τιμές για την διαδρομή της επιλογής σας. Με αυτόν τον τρόπο, δεν χάνετε χρόνο συγκρίνοντας τιμές για αποστολή μιας βαλίτσας από την Ιταλία στην Βουλγαρία, καθώς σας προσφέρουμε πάντα την καλύτερη τιμή προς απόδοση! Μετά την λήξη των διακοπών σας μπορείτε να χαλαρώσετε, γνωρίζοντας ότι το κόστος αποστολής μιας βαλίτσας μέσω της Eurosender περιλαμβάνει ασφάλεια. Επιπρόσθετα, μπορείτε να παρακολουθείτε πού βρίσκεται το δέμα σας χρησιμοποιώντας τον αριθμό αποστολής δέματος. Οι έμπιστοι συνεργάτες μας θα μεταφέρουν την βαλίτσα σας σε κάθε σημείο της Βουλγαρίας, δίνοντάς σας την δυνατότητα να ταξιδέψετε μόνο με την χειραποσκευή σας. Μια κράτηση για υπηρεσίες αποστολής με την Eurosender είναι ο καλύτερος τρόπος για να αποφύγετε επιπλέον έξοδα στο αεροδρόμιο, τα οποία μπορεί να είναι ακριβότερα του εισιτηρίου σας.\nΣτείλτε μια παλέτα από την Ιταλία στη Βουλγαρία\nΣε περίπτωση που θέλετε να στείλετε μια παλέτα από την Ιταλία στη Βουλγαρία, η Eurosender μπορεί να σας βοηθήσει. Το δίκτυο παρόχων logistics με το οποίο συνεργαζόμαστε αποτελείται από διεθνείς εταιρείες, γνωστές για την ποιότητα των υπηρεσιών τους, έτσι ώστε να μπορέσετε να βρείτε την καλύτερη και ασφαλέστερη επιλογή για την μεταφορά των παλετών σας στην Ευρώπη. Έχουμε αναπτύξει μια εύχρηστη ηλεκτρονική πλατφόρμα κρατήσεων για αποστολές παλετών στην Ευρώπη, η οποία θα σας δώσει άμεσα μια προσφορά για επιλεγμένες διαδρομές, καθώς και την επιλογή να αγοράσετε επιπλέον ασφάλεια για την αποστολή σας έναντι μιας οικονομικής τιμής. Το τμήμα εμπορευματικών μεταφορών μπορεί επίσης να σας προετοιμάσει για προσωπικές προσφορές σε περίπτωση που έχετε συγκεκριμένες απαιτήσεις. Επιπλέον, θα είναι διαθέσιμοι να σας λύσουν τις απορίες σας και να σας δώσουν περισσότερες συμβουλές για το πώς να προετοιμάσετε μια παλέτα για αποστολή.\nΜε την Eurosender μπορείτε να στείλετε ένα δέμα ή μια παλέτα στην Σόφια, στην Βάρνα, στην Ρούσε ή οποιαδήποτε άλλη πόλη ή χωριό στην Βουλγαρία. Κάθε φορτίο μεταφέρεται με ασφάλεια από διεθνείς εταιρείες logistics που διασφαλίζουν τις υψηλότερες προδιαγραφές ασφαλείας. Η ομάδα εξυπηρέτησης πελατών μας είναι πάντοτε διαθέσιμη να σας βοηθήσει καθ' όλη την διαδικασία.


Γήινο μακιγιάζ με λάμψεις από τον Tom Ford - More Trends\nΓήινο μακιγιάζ με λάμψεις από τον Tom Ford\nΦθινοπωρινό μακιγιάζ σε γήινες αποχρώσεις, απευθείας από τo catwalk του Tom Ford\nΠριν από μερικές μέρες στα πλαίσια της εβδομάδας μόδας της Νέας Υόρκης ο Tom Ford παρουσίασε την κολεξιόν του SS22. Εκτός από τα υπέροχα ρούχα, εντυπωσιακό ήταν και το μακιγιάζ των μοντέλων με τα προϊόντα του brand. To Tom Ford SS22 Runway Look ήταν η επιτομή του θρυλικού στυλ των εκθαμβωτικών και λαμπερών σταρ της R&B – σέξι, φωτεινό και ζωηρό, με πολύ glamour!\nΗ επιδερμίδα αντανακλά μία φυσική εσωτερική λάμψη και ομορφιά, χάρη στο Shade and Illuminate Foundation και Concealer, ενώ το Shade and Illuminate Blush στην απόχρωση 02 Explicit Flush, προσδίδει γοητεία και ανάλαφρο, ζεστό χρώμα στα ζυγωματικά.\nΣαν να έχουν μόλις φιληθεί, τα χείλη τονίζονται με την πλούσια nude-ροδακινί απόχρωση του Lip Color 07 Pink Dusk.\nTom Ford beauty γήινες αποχρώσεις γήινο μακιγιάζ μακιγιάζ μακιγιάζ με λάμψεις


Διαστάσεις: Η πρόβλεψη του Καντ\nAt 22/9/08 1:41 μ.μ., Αθήναιος said...\nΕδώ και χρόνια έχω την εξής "φιλοσοφική" απορία.\nTo premise είναι εξαιρετικά απλό αφού το δικό μου μυαλουδάκι δεν είναι και για πολλά πολλά.\nΈστω ότι με τα χρόνια οι άνθρωποι εξελίσσονται όσον αφορά στις πολιτικές τους απόψεις. Ας πούμε εγώ δεν ανήκω πλέον στη δεξιά.Αυτό το θεωρώ εξέλιξη. Ένας αριστερός, σαν και σένα, σοβαρός και ουμανιστής, πόσο μπορεί να εξελιχθεί. Το ερώτημα είναι εαν ένας κομμουνιστής μπορεί ποτέ να εξυγειανθεί από το κομμουνιστικό μίασμα από την πίστη στην ανελευθερία και στον κόκκινο φασισμό.\nΣήμερα πήρα μια απάντηση. Το σημερινό σου άρθρο είναι το πιο φιλελεύθερο που μπορεί να περιμένει κανείς απο έναν σοβαρό, ανθρωπιστή αριστερό. Είναι πολύ ωραίο γιατί δείχνει ένα βάθος σκέψης και μια συνολική αντιμετώπιση του κόσμου. Όμως...\nΌμως ο κόσμος δεν αλλάζει μόνο με τόσο.Θέλει ακόμα περισσότερο φιλελευθερισμό. Δεν αλλάζει αν δεν αποτάξεις το φόβο. Δεν αλλάζει αν δεν αποτάξεις την πίστη ότι χρειάζεσαι μια πανοπλία. Δεν τη χρειάζεσαι. Ο καθένας από μας αφενός είναι αναλώσιμος όμως όντες μάχιμοι και πάντα ΑΠΕΝΑΝΤΙ σε κάθε μορφης εξουσία ανοίγουμε το δρόμο λίγο ακόμα κι αυτό όχι για μας αλλά για τα παιδιά μας.\nΓιατί φοβούνται όλοι τόσο πολύ την ελευθερία; Κι αν κάποιος τους πλήξει, τί; Δεν ξέρουν να χτυπήσουν πίσω; Κι αν πέσουν κάτω, δεν μπορούν να σηκωθούν; Χιλιάδες χρόνια ανθρώπινης ιστορίας διδάσκουν ότι δεν πρέπει να φοβόμαστε και βέβαια διδάσκουν ότι δεν θα ζήσουμε για πάντα ότι δεν υπάρχει ζωή μετά θάνατο και ότι είμαστε για τη Φύση και εμείς αναλώσιμοι με μόνη βεβαιότητα το θάνατό μας. So what? Είναι αυτός λογος για να δέχεσαι να ζεις 75 χρόνια ως υποτελής στην εξουσία, στα κράτη και στους φόβους σου κλεισμένος στην πανοπλία;\nΑνακεφαλαιώνω. Ωραίο άρθρο, με συγκίνησε ειλικρινά ο ανθρωπισμός του όμως είναι πίσω ή μάλλον ο κόσμος και οι αξίες που περιγράφεις δεν είναι αρκετές.\nAt 22/9/08 2:50 μ.μ., Μαύρο πρόβατο said...\nο Πλάτων, στη Δημοκρατία του, Πολιτεία;\nAt 22/9/08 3:13 μ.μ., Μαύρο πρόβατο said...\nΤο ωραίο φιλμ - σε δύο μέρη - του Peter Kozminsky σχολιάζει κατά τον καλύτερο τρόπο τους προβληματισμούς σου.\nΤον Αθήναιο μην τον ξεσυνερίζεσαι, είναι en plein délire, φαίνεται θα είδε το σχέδιο Paulson για τη θεραπεία του καπιταλισμού...\nAt 22/9/08 3:18 μ.μ., Αθήναιος said...\nΕμένα να μη ξεσυνερίζεται ή εσένα που ως καλός ινστρούχτορας πήγες αμέσως να τον διορθώσεις;\nΠολυτεχνείο έχει τελειώσει ο άνθρωπος κι όμως ξέρει τόσα πράγματα και μάλιστα σε βάθος. Αλλά ξύπνησε ο ισντρούχτορας μέσα σου. :-)\nΑυτά για το κομμουνιστικό μίασμα για σένα τα έγραψα, όπως κατάλαβαν όλοι οι θαμώνες.:-) Αλλά ξέρεις πώς τα έγραψα.Δεν θεωρώ τον κομμουνισμό μίασμα, μόνο έναν πρώιμο στάδιο της ανθρώπινης σκέψης που ένας άνθρωπος της δικής σου ευφυίας και ευρύτητας αποκλείται να αποδέχεται. Απλώς μας λές ότι είσαι κομμουνιστής από νάζι.\nAt 22/9/08 4:33 μ.μ., Μιχάλης Μητσός said...\nΕνα λάθος - μόνο - την ημέρα μπορώ να κάνω;\nAt 22/9/08 10:38 μ.μ., nik-athenian said...\nΑλληλοσυγκρουόμενα πράγματα μου φαίνεται ότι υποστήριζε ο κος Καντ.\nΑπό τη μια μας λέει ότι: Κάθε άνθρωπος θα καταχράται ΠΑΝΤΑ την ελευθερία του αν δεν υπάρχει κάποιος, πάνω απ΄ αυτόν, που ασκεί μια εξουσία σύμφωνα με τους νόμους.\nΑπό την άλλη, βασικό μότο των θέσεών του ήταν ότι η πηγή της αρετής και της ηθικής δεν βρίσκεται σε εξωτερικούς από την ανθρώπινη φύση παράγοντες, δεν αποδίδεται στη φύση, ούτε στο Θεό, παρά μόνο στην καλή θέληση. Καλή θέληση είναι αυτή που απορρέει από οικουμενικούς νόμους ηθικής και ο άνθρωπος ελεύθερα και αβίαστα αποφασίζει να ενστερνιστεί.\nΤελικά το μέσα μας ή το έξω μας θα υπακούσουμε; Αντιγονίτσα ή Κρέων;\nAt 23/9/08 11:13 π.μ., Μαύρο πρόβατο said...\nΜιχάλη, αφού ξέρεις οτι αυτά δε μετράνε!\nΑθην*: οι αντιθέσεις είναι άναπόφευκτες, αλλά γόνιμες. Μην τις κουκουλώνετε, αλλά ξεπεράστε τις με τα υλικά που οι ίδιες περιέχουν.\n(Θέλοντας ν'απαντήσω και στους δυό σας, προέκυψε λήμμα στήλης ζωδίων... va savoir :-) )\nAt 30/7/09 3:49 π.μ., Ανώνυμος said...


volleynews - Πήρε μπρος ο Πορφύρας, 3-1 τον Αίαντα Ευόσμου\nΠήρε μπρος ο Πορφύρας, 3-1 τον Αίαντα Ευόσμου\nΟ Πορφύρας πήρε τη πρώτη του φετινή νίκη, επικρατώντας στο κατάμεστο «Π. Σαλπέας» του Αίαντα Ευόσμου με 3-1 σετ, για την 2η αγωνιστική της Volleyleague.\nΗ ομάδα του Πειραιά με υπεροχή σε σερβίς και υποδοχή, αν και ισοφαρίστηκε από τις Θεσσαλονικιές, κατάφερε να πάρει το τρίποντο και τους πρώτους της βαθμούς στο πρωτάθλημα. Ο Πορφύρας την επόμενη εβδομάδα θα δώσει το τρίτο συνεχόμενο εντός έδρας παιχνίδι του και θα φιλοξενήσει τον αήττητο ΑΟ Θήρας, πριν αγωνιστεί για πρώτη φορά στην ιστορία του στα ευρωπαϊκά κύπελλα.\nΟ Αίας Ευόσμου για τρίτο σερί παιχνίδι θα αγωνιστεί μακριά από την έδρα του και έχει άλλη μία δύσκολη αποστολή την επόμενη εβδομάδα κόντρα στον Πανναξιακό στις Κυκλάδες.\nΔιαιτητές: Μουλά Λ., Μεταξά.\nΤα σετ: 3-1 (25-14, 19-25, 25-15, 25-17)\nΑΟΦ ΠΟΡΦΥΡΑΣ (Πανδής): Θαλασσινού, Μεταξά, Γκενγκενμπάχερ, Δραγουμάνου, Φωτεινού, Γιοβάνη / Σαμπάτη (λ), Σταματίου, Καλόσακα, Νικολάκη, Ποντικάκη, Γκούρα.\nΑΠΣ ΑΙΑΣ (Ζωλασταθιάδης): Πλουμή, Ρόμπερτς, Καλαπόδα, Μπουρκ, Ανδρονικίδου, Χαμαλίδου / Γεωργιάδου (λ), Παλτιμσιζόγλου (λ), Καλαγασίδου, Αργυρίου, Πεγκλίδη, Γιορανίδη, Γκόλτσιου.\nΤα στατιστικά του αγώνα θα είναι διαθέσιμα την Δευτέρα 28/10.\nΒασίλης Πανδής (ΑΟΦ Πορφύρας): «Ήταν μία αγχωτική νίκη απέναντι σε έναν πολύ δυνατό αντίπαλο που αποτελεί σταθερή αξία τα τελευταία χρόνια στο πρωτάθλημά μας. Θεωρώ πως το παιχνίδι κρίθηκε στο σερβίς και την υποδοχή και είχαμε την υπεροχή σε αυτούς τους τομείς. Πρέπει να ξεχάσουμε άμεσα το αποτέλεσμα και να συγκεντρωθούμε στα επόμενα δύο παιχνίδια με ΑΟ Θήρας και Άρη, ομάδες που στοχεύουν στους τελικούς του πρωταθλήματος. Τέλος, εκ μέρους της ομάδας θέλω να ευχαριστήσω τον κόσμο που ήρθε στο γήπεδο και με την βοήθειά του ήρθε η πρώτη νίκη στο φετινό πρωτάθλημα».\nΗλίας Ζωλασταθιάδης (ΑΠΣ Αίας): «Αθάνατε Φερνάντο Σάντος, δεν έχω να σχολιάσω κάτι άλλο».\nΠερισσότερα από την κατηγορία: « Τρίποντο για τον ΑΟ Θήρας με τετράδα «φωτιά» Volley League γυναικών 2019-20: Αποτελέσματα - Βαθμολογία - 2η αγωνιστική »